THI: Ma lugesin ja kuulsin palju arvamusi. Ükski seisukoht ei domineeri. Ma tunnen venelasi, kes ütlevad, et on kuju teisaldamise üle tõsiselt solvunud, ja teisi, kes kinnitavad vastupidist, et oli aeg see küsimus lahendada. Kuid mina vaatan asja pigem teisest küljest. Eestlaste jaoks oli see kuju väga solvav. Näiteks minu vaatenurgast kannab see pronkssõdur nende inimeste mundrit, kes hukkasid Teise maailmasõja ajal tuhandeid ja küüditasid veel tuhandeid eestlasi ning jätkasid pärast sõda rüüstamist isegi laiemalt. Tuleb meenutada, et 1939. aasta septembri ja 1941. aasta juuni vahel oli Stalin Adolf Hitleri liitlane ning nende kahe aasta jooksul sooritas ta Baltimaades lugematuid inimsusevastaseid kuritegusid! Pärast natside lahkumist 1944. aasta septembris - kuupäeval, milles Eestis ei näe keegi vabastamist, - algasid repressioonid uuesti. Kõigepealt okupeeris minu kaasmaalased nõukogude võim, kes sooritas inimsusevastaseid kuritegusid, siis natsid - uued inimsusevastased kuriteod -, ning taas nõukogude võim - veel inimsusevastaseid kuritegusid.